મલ્લિકાને ટી.વી અને ફિલ્મો જોવી ખૂબ જ ગમે છે માટે જ તેણે ઉચ્ચ શિક્ષણ પણ ફિલ્મ ક્ષેત્રે લીધું. અને ભણતર પૂર્ણ કરી એક જાહેરાત કંપની સાથે કામ શરૂ કર્યું. પરંતુ આ કામથી તેનું મન ઉઠવા લાગ્યું. મલ્લિકાના માતા-પિતા ‘ઉજ્જીવન’ અને ‘પરિણામ’ સંસ્થાઓ ચલાવતા અને અહીં તે પોતે લાખો કરોડોની જાહેરાતો બનાવતા. જ્યારે પણ તે તેના ઘરે જાય ત્યારે માતા-પિતા આ સંસ્થાઓની કામગીરી વિશે વાત કરતા. જો કે મલ્લિકાને તેના માતા-પિતાની આ બધી વાતો પોતાના કામની સરખામણીએ ઘણી જ નાની લાગતી. પણ જ્યારે મલ્લિકાએ આ સંસ્થાઓની મુલાકાત લીધી અને લોકોને મળ્યા ત્યારે જાણે એક પોતાનામાં એક હકારાત્મક પરિવર્તન દેખાયું.